בית הדין הצבאי המחוזי

מחוז שיפוטי ז"י / דרום

|  |  |  |
| --- | --- | --- |
| בפני השופטים: | סא"ל רונן שור | - אב"ד |
|  | סא"ל שחר גרינברג | - שופט |
|  | רס"ן אלעד הורן | - שופט |

בעניין: התובע הצבאי (סגן קרן אור)

 נגד

הנאשם : ח/ XXX טוראי ד' ט' (ע"י ב"כ, סנגור מיה כץ)

הכרעת - דין

על פי הודאתו, מורשע הנאשם בעבירה של שימוש בלתי חוקי בנשק, לפי סעיף 85 רישא לחוק השיפוט הצבאי, התשט"ו – 1955, בהתאם לכתב האישום ולפרטים הנוספים.

**ניתנה היום, 17/03/2020, כ"א באדר התש"ף, והודעה בפומבי ובמעמד הצדדים.**

\_\_\_\_\_( - )\_\_\_\_\_ \_\_\_\_\_( - )\_\_\_\_\_ \_\_\_\_\_( - )\_\_\_\_\_

שופט אב"ד שופט

גזר - דין

הנאשם נותן את הדין בגין עבירה של שימוש בלתי חוקי בנשק. בעת שהותו בבסיס לפני כשלושה שבועות התווכח הנאשם עם קצינה על רקע מקצועי. הנאשם נטל נשק טעון במחסנית, כיוון אותו לעבר הקצינה, דרך אותו כך שהתקן המק-פורק נפלט מבית הבליעה, והמשיך לכוונו מספר שניות נוספות לעבר הקצינה תוך שהוא מבקש ממנה להתרחק. לאחר מכן הניח הנאשם את הנשק ונמלט מהמקום. הנאשם משרת כמגן מתקנים מזה למעלה משנה ועברו המשמעתי אינו נקי. הצדדים עמדו על חומרת העבירה מחד גיסא ועל הנסיבות האישיות וכן המצב השורר במדינה מאידך גיסא. לאחר ששמענו את טיעוני הצדדים נחלקו דעתנו. דעת הרוב סבורה כי בשים לב לנסיבות המיוחדות של המצב השורר במדינה, ולאור ההלכה בדבר כיבודם של הסדרי טיעון ניתן לכבד את ההסדר המוצע. דעת המיעוט סבורה כי גם בשים לב לנסיבות המיוחדות, הרי העונש המוצע על ידי הצדדים אינו עולה בקנה אחד עם חומרת המעשה שביצע הנאשם, והיה מקום להשית על הנאשם עונש חמור יותר. ההכרעה כדעת הרוב.

על הנאשם נגזרים, אפוא, העונשים הבאים:

1. עשרים (20) ימי מאסר לריצוי בפועל, שיימנו החל ביום מעצרו.
2. עונש מאסר מותנה בן שישים (60) ימים למשך שנתיים (2), שלא יעבור עבירה של שימוש בלתי חוקי בנשק.

**זכות ערעור תוך 15 יום.**

**ניתן היום, 17/03/2020, כ"א באדר התש"ף, והודע בפומבי ובמעמד הצדדים.**

\_\_\_\_\_( - )\_\_\_\_\_ \_\_\_\_\_( - )\_\_\_\_\_ \_\_\_\_\_( - )\_\_\_\_\_

שופט אב"ד שופט

העתק נכון מן המקור

ליבי יעקובי, סרן

ע. משפטית לנשיאת בית הדין

חתימת המגיה תאריך הדפסה: 07/05/2020
נערך על ידי א.ר